Forskrift for fiske i Storsjøen, Rena og Mistra og deres ifallende bekker og elver, Rendalen og Åmot kommuner, Innlandet

Fastsatt av Statsforvalteren i Innlandet i samråd med Innlandet Fylkeskommune 1. mars 2021 med hjemmel i forskrift av 26.06.09 om fiske etter innlandsfisk mv. og fangst av kreps § 4, jf lov av 15. mai 1992 nr. 47 om laksefisk og innlandsfisk m.v. § 34.

**§ 1. Formål**Forskriftens formål er å skjerme storørretbestanden mot overbeskatning, samtidig som øvrige fiskearter skal kunne utnyttes i størst mulig grad på en bærekraftig måte.

**§ 2. Geografisk virkeområde**

Forskriftens geografiske virkeområde omfatter følgende vassdragsstrekninger:

* Løpsjøen fra Løpsjødammen til bru der Rødåsveien krysser Rena elv (UTM EUREF89 32V 633949 6790034)
* Søndre Rena elv fra bru der Rødåsveien krysser Rena elv (UTM EUREF89 32V 633949 6790034)
* til utløp Storsjøen (UTM EUREF89 32V 626771 6805297)
* Storsjøen
* Lomnessjøen
* Nordre Rena elv fra innløp Storsjøen (UTM EUREF89 32V 616221 6841598) og opp til Finstad i Undsetåa (UTM EUREF89 32V 606720 6887539)
* Mistra fra samløp med Rena elv (UTM EUREF89 32V 616275 6842361) og opp til utløp Søre Mistsjøen (UTM EUREF89 32V 623837 6859884)

Forskriftens virkeområde omfatter også sideelver/bekker til de nevnte vassdrag så langt fisk fra hovedvassdraget kan gå opp.

**I. Bestemmelser for fisket i Søndre Rena, Nordre Rena og Mistra samt øvrige sideelver/bekker** **innenfor forskriftens virkeområde**

**§ 3. Redskapsbruk i Søndre Rena, Nordre Rena og Mistra** **samt øvrige sideelver/bekker innenfor forskriftens virkeområde**   
Det er kun tillatt å fiske med stang, pilkestikke og håndsnøre. Håv kan benyttes som hjelperedskap og til fiske etter sik. Det er tillatt å bruke not til fangst av sik. Ørret fanget ved notfiske eller håvfiske skal straks settes tilbake i vassdraget.

**§ 4. Fisketid i Søndre Rena, Nordre Rena og Mistra** **samt øvrige sideelver/bekker innenfor forskriftens virkeområde**Fiske etter ørret er tillatt i perioden fra og med 1. mai til og med 15. september. Ørret fanget utenfor denne perioden skal straks settes tilbake i vassdraget. Øvrige fiskearter kan fiskes hele året.

**§ 5. Minstemål og maksimalmål i Søndre Rena, Nordre Rena og Mistra** **samt øvrige sideelver/bekker innenfor forskriftens virkeområde**Ørret med mindre lengde enn 25 cm fra snutespiss til ytterste haleflik skal straks settes ut igjen. Fra og med 20. august til og med 15. september skal all ørret med større lengde enn 40 cm straks settes ut igjen.

**II. Bestemmelser for fisket i Lomnessjøen og Løpsjøen**

**§ 6. Redskapsbruk i Lomnessjøen og Løpsjøen**

Det er kun tillatt å bruke:

* Stang, pilkestikke, eller håndsnøre med sluk, pilk, flue eller agn.
* Ved isfiske kan det brukes inntil 6 pilker/fluer/kroker pr. fisker.
* Dregging med inntil 6 sluker pr. båt.
* Flueoter med enkelt- eller dobbeltkrokede våtfluer med maksimum krokstørrelse 8.
* Slukoter med inntil 6 sluker.
* Teine uten ledegarn.
* Storruse (ruse med ledegarn) kan benyttes til fangst av alle arter med unntak av ørret.
* Kastenot som landdras.
* Gjedde kan skytes med hagle. Det er ikke tillatt med blyhagl.
* Bunngarn med en dybde inntil 2 m. Største tillatte maskevidde er 42 mm.
* Flytegarn med en dybde inntil 6 m. Største tillatte maskevidde er 42 mm.

**§ 7. Fisketid i Lomnessjøen og Løpsjøen**Fiske etter ørret er tillatt i perioden fra og med 1. mai til og med 15. september. Ørret fanget utenfor denne perioden skal straks settes tilbake i vassdraget. Øvrige fiskearter kan fiskes hele året.

Fiske med bunngarn er kun tillatt i tidsrommet fra og med 1. juni til og med 15. september.   
Fiske med flytegarn er kun tillatt i tidsrommet fra og med 1. august til og med 15. september.

**§ 8. Minstemål og maksimalmål i Lomnessjøen og Løpsjøen**Ørret med mindre lengde enn 25 cm fra snutespiss til ytterste haleflik skal straks settes ut igjen. Fra og med 20. august til og med 15. september skal all ørret med større lengde enn 40 cm straks settes ut igjen.

**III. Bestemmelser for fisket i Storsjøen**

**§ 9. Redskapsbruk i Storsjøen**

Det er kun tillatt å bruke:

* Stang, pilkestikke, eller håndsnøre med sluk, pilk, flue eller agn.
* Ved isfiske kan det brukes inntil 6 pilker/fluer/kroker pr. fisker.
* Dregging med inntil 6 sluker pr. båt.
* Flueoter med enkelt- eller dobbeltkrokede våtfluer med maksimum krokstørrelse 8.
* Slukoter med inntil 6 sluker.
* Teine uten ledegarn.
* Storruse (ruse med ledegarn) kan benyttes til fangst av alle arter med unntak av ørret.
* Kastenot som landdras.
* Gjedde kan skytes med hagle. Det er ikke tillatt med blyhagl.
* Bunngarn med en dybde inntil 2 m. Største tillatte maskevidde er 42 mm.
* Flytegarn med en dybde inntil 6 m. Største tillatte maskevidde er 42 mm.

**§ 10. Fisketid i Storsjøen**Fiske med bunngarn er kun tillatt i tidsrommet fra og med 1. juni til og med 31. desember.   
Fiske med flytegarn er kun tillatt i tidsrommet fra og med 1. august til og med 31. oktober.

Nord for en linje fra Sputneset (UTM EUREF89 32V 617166 6840454) og til merket punkt på vestsiden sør for Åsheim (UTM EUREF89 32V 616211 6840454) er dregging er kun tillatt fra og med 15. november til og med 15. september. I resten av Storsjøen er dregging tillatt hele året.

**§ 11. Bestemmelser for garnfiske og annen faststående redskap i Storsjøen**Fiske med storruse er tillatt for fangst av alle fiskearter med unntak av ørret. Storruse skal etterses minst hver 3. dag. Ørret fanget i storruse skal umiddelbart slippes ut ved ettersyn av rusa.

Alt fiske med bunden redskap er til enhver tid forbudt i Storsjøen nord for en linje fra Sputneset (UTM EUREF89 32V 617166 6840454) og til merket punkt på vestsiden sør for Åsheim (UTM EUREF89 32V 616211 6840454).

Alt fiske med bunden redskap er forbudt nærmere inn-/utløpsos enn 100 m.

**§ 12. Minstemål i Storsjøen**I Storsjøen skal ørret mindre enn 45 cm fra snutespiss til ytterste haleflik straks settes ut igjen.

**IIII Generelle bestemmelser**

**§ 13. Merking**Faststående redskap skal merkes med bøye i begge (alle) ender og ha eiers navn, adresse og telefon-nummer. Bøyene skal være minimum 25 cm i diameter og være av godt synlig farge.

**§ 14. Oppgaveplikt**Den som har fisket innenfor forskriftens virkeområde skal sende skriftlig oppgave over fangsten til bruk for den offentlige statistikk.

Ved leie av fiskerett, eller kjøp av fiskekort innenfor forskriftens virkeområde plikter fiskeren å gi oppgave over fangsten til den som eier fiskeretten. Den som eier fiskerett, er pliktig til å gi melding til Statsforvalteren innen 1. februar.

Fangstoppgaven skal minimum inneholde opplysning for hver dag om redskap som er brukt, fangstinnsats ved fisket, antall fisk fordelt på art og lengde, og hvorvidt fisken er gjenutsatt eller ikke.

**§ 15. Dispensasjon**Statsforvalteren i Innlandet kan i samråd med Innlandet Fylkeskommune gi dispensasjon fra bestemmelsene i denne forskrift.

**§ 16. Kontroll og straffeansvar**Alle fiskere plikter å la fiskeoppsynet kontrollere at utøvelsen av fisket skjer forskriftsmessig (jf. § 42 i lov om laksefisk og innlandsfisk m.v.). Brudd på disse forskriftene er straffbart (jf. § 49 i lov om laksefisk og innlandsfisk m.v.).

**§ 17. Ikrafttreden**Denne forskriften trer i kraft 1. mai 2021. Samtidig oppheves forskrift for fiske i Storsjøen og dens ifallende bekker og elver, Rendalen og Åmot kommuner, Hedmark av 1. mars 2012 nr. 137